2018. gada Noteikumi Nr.

Rīgā (prot. Nr.   .§)

**Tiesu psihiatriskās ekspertīzes veikšanas kārtība**

Izdoti saskaņā ar

Ārstniecības likuma 72.pantu

**I. Vispārīgie jautājumi**

1. Noteikumi nosaka kārtību, kādā tiek veikta tiesu psihiatriskā ekspertīze (turpmāk – ekspertīze).

2. Ekspertīze ir Tiesu ekspertu likuma minētā tiesu ekspertīze, kuru veic tiesu psihiatrijas eksperts.

3. Ekspertīzi veic ievērojot šajos noteikumos, Tiesu ekspertu likumā un citos tiesu ekspertīzi reglamentējošajos normatīvajos aktos noteiktās prasības.

4. Ekspertīzes objekts ir procesa virzītāja lēmumā norādītā fiziskā persona (turpmāk - ekspertējamā persona), ekspertējamās personas medicīniskā dokumentācija, krimināllietas, administratīvās lietas vai civillietas materiāli, kā arī, ja nepieciešams, citi objekti, kuru izpēte var sniegt atbildes uz jautājumiem, kas uzdoti lēmumā par ekspertīzes noteikšanu.

**II. Ekspertīzes organizēšanas kārtība**

5. Ambulatoro ekspertīzi veic ambulatori tiesu ekspertīžu iestādes, psihiatriskās ārstniecības iestādes vai ārstniecības iestādes ambulatorajā psihiatra kabinetā. Ja ekspertējamās personas veselības stāvokļa vai sabiedriskās drošības apsvērumu dēļ ekspertīzi nevar veikt minētajās iestādēs, ekspertīzi veic ekspertīzes noteicēja norādītā personas atrašanās vietā (piemēram, sociālās aprūpes iestādē, brīvības atņemšanas iestādē, stacionārajā ārstniecības iestādē, dzīvesvietā).

6. Stacionāro ekspertīzi veic tiesu ekspertīžu iestādes, psihiatriskās ārstniecības iestādes vai stacionārās ārstniecības iestādes psihiatriskajā nodaļā, ja lietai nozīmīgu jautājumu atrisināšanai ekspertīzē nepieciešamie pētījumi izdarāmi tikai stacionāri, un ir saņemta ekspertējamās personas rakstveida piekrišana ekspertīzes veikšanai stacionārā, izņemot Kriminālprocesa likumā noteiktos gadījumus, kad kriminālprocesa ietvaros stacionāro ekspertīzi veic bez ekspertējamās personas piekrišanas.

7. Stacionāro ekspertīzi tiesu ekspertīžu iestādes, psihiatriskās ārstniecības iestādes vai stacionārās ārstniecības iestādes psihiatriskajā nodaļā ar apsardzi veic ekspertējamai personai, kura ievietota brīvības atņemšanas iestādē.

8. Stacionārajā ekspertīzē veic tādus izmeklējumus un speciālistu konsultācijas, kas nepieciešami, lai atbildētu uz ekspertīzes noteicēja uzdotajiem jautājumiem.

9. Tiesu ekspertīžu iestādes vadītāja norīkotais eksperts vai eksperts, kurš norādīts lēmumā par ekspertīzes noteikšanu, piecu darbdienu laikā no lēmuma saņemšanas par stacionārās ekspertīzes noteikšanu, informē ekspertīzes noteicēju, ka ekspertīzi, pamatojoties uz šo noteikumu 5. vai 6.punktu, var izdarīt ambulatorajā ārstniecības iestādē vai citā ekspertējamās personas atrašanās vietā.

10. Tiesu ekspertīžu iestādes vadītāja norīkotais eksperts vai eksperts, kurš noteikts lēmumā par ekspertīzes noteikšanu, piecu darbdienu laikā no paredzētās ekspertīzes veikšanas dienas rakstveidā informē ekspertīzes noteicēju par ekspertējamās personas neierašanos iestādē ekspertīzes veikšanai vai par atteikumu rakstveidā apliecināt savu piekrišanu stacionārās ekspertīzes veikšanai vai citiem apstākļiem, kas ekspertam liedz veikt ekspertīzi.

11. Ekspertīzes noteicējs nodrošina:

11.1. ekspertējamās personas klātbūtni ekspertīzes veikšanas vietā un laikā atbilstoši tiesu ekspertīžu iestādes vai eksperta sniegtajai informācijai par ekspertējamās personas paredzamo ekspertīzes vietu, datumu un laiku;

11.2. pārējo ekspertīzes objektu piegādi ekspertam ne vēlāk kā piecu darbdienu laikā pirms paredzamā ekspertējamās personas izpētes uzsākšanas datuma;

11.3. eksperta prasīto papildmateriālu (ieskaitot medicīniskos dokumentus) piegādi ekspertam;

11.4. eksperta piekļuvi ekspertējamai personai brīvības atņemšanas iestādē vai citā ekspertējamās personas atrašanās vietā;

11.5. samaksu par izdevumiem, kas saistīti ar ekspertīzes veikšanu (piemēram, nokļūšanu ekspertējamās personas atrašanās vietā).

**III. Ekspertīzes veikšanas termiņš**

12. Ekspertīzi veic un eksperta atzinumu sagatavo 30 dienu laikā no brīža, kad nodrošināta šo noteikumu 11.1., 11.2., 11.3., 11.4.apakšpunktā noteikto prasību izpilde.

13. Ja ekspertīzes veikšanai nepieciešami sarežģīti pētījumi vai ekspertīzei izsniegts liels izpētes objektu daudzums vai jautājumu skaits, ekspertīzes termiņu var pagarināt, par to informējot procesa virzītāju un norādot paredzamo ekspertīzes pabeigšanas termiņu.

**IV. Dokumentu uzglabāšana, eksperta atzinuma un ekspertīzes objektu izsniegšana**

14. Tiesu ekspertīžu iestāde vai eksperts eksperta atzinumu izsniedz ekspertīzes noteicējam vai viņa pilnvarotajai personai pret parakstu vai nosūta ekspertīzes noteicējam reģistrētā pasta sūtījumā vai elektroniska dokumenta veidā atbilstoši normatīvajiem aktiem par elektronisko dokumentu noformēšanu, nodrošinot personas datu apstrādi atbilstoši pacientu tiesības un fizisko personu datu aizsardzību regulējošiem normatīvajiem aktiem.

15. Ekspertīzes objektus tiesu ekspertīžu iestāde vai eksperts, kas veica ekspertīzi, nodod ekspertīzes noteicējam vai tā pilnvarotajai personai pret parakstu.

16. Medicīniskos ierakstus par stacionārās ekspertīzes laikā ekspertējamai personai sniegtajiem veselības aprūpes pakalpojumiem kārto un glabā atbilstoši normatīvajiem aktiem par medicīnisko dokumentu lietvedības kārtību. Ekspertīzes dokumenti un materiāli ir ierobežotas pieejamības informācija, kurus kārto un glabā atsevišķi no medicīniskās dokumentācijas.

**IV. Noslēguma jautājums**

17. Noteikumi stājas spēkā 2018.gada 1.septembrī.

18. Atzīt par spēku zaudējušiem Ministru kabineta 2004.gada 17.augusta noteikumus Nr.715 “Tiespsihiatriskās ekspertīzes veikšanas kārtība” (Latvijas Vēstnesis, 2004, 131.nr.; 2006, 29.nr.).

Ministru prezidents,

veselības ministra pienākumu izpildītājs Māris Kučinskis

Ministru prezidents,

veselības ministra pienākumu izpildītājs Māris Kučinskis

Iesniedzējs:

Ministru prezidents,

veselības ministra pienākumu izpildītājs Māris Kučinskis

Vīza: Valsts sekretārs Aivars Lapiņš